**Výzva na predkladanie ponúk**

**zadávanie zákazky podľa § 117 zákona č. 343/2015 Z. z. o verejnom obstarávaní a o zmene**

**doplnení niektorých zákonov v znení neskorších predpisov**

(ďalej len „**zákon**“)

**1. Identifikácia osoby podľa § 8 zákona:**

Slovgen s.r.o.

Ilkovičova 8

841 04 Bratislava – mestská časť Karlova Ves

IČO: 35 700 629, DIČ: 2020906151, IČ DPH: SK2020906151

www.slovgen.sk

Kontaktná osoba: Ing. Marcela Bieliková

Tel: + 421 905 550 916

E-mail: bielikova@slovgen.sk

**2. Názov predmetu zákazky:**

Spotrebný materiál a pipeta pre projekt LYNCH

Spoločný slovník obstarávania – CPV:

33124130-5 Diagnostický spotrebný materiál

38437100-6 Pipety

33192500-7 Skúmavky

**3. Druh zákazky**

Zákazka na dodanie tovarov

**4. Opis predmetu zákazky:**

Predmetom zákazky je dodávka kitov chemikálií na izoláciu a kvantifikáciu DNA, kity na molekulárno-biologické analýzy, dodávka pipety a jednorazového spotrebného plastiku v rozsahu podľa špecifikácie, ktorá je uvedená v Prílohe č. 1 tejto výzvy.

Podrobný opis predmetu zákazky je uvedený v Prílohe č. 1 tejto výzvy na predkladanie ponúk.

Pre všetky prípadné požiadavky osoby podľa § 8 zákona, ktoré sa vzťahujú na predmet zákazky a ktoré sa viažu na konkrétneho výrobcu, výrobný postup, značku, patent, typ, krajinu platí, že boli uvedené za účelom dostatočne presného a zrozumiteľného opisu predmetu zákazky a v ponuke môžu byť predložené tieto alebo ekvivalentné.

**5. Miesto dodania zákazky:**

Slovgen s.r.o., Ilkovičova 8, 841 04 Bratislava – mestská časť Karlova Ves

**6. Termín realizácie zákazky:**

Predpokladaný termín realizácie zákazky: od 12/2020 do 12/2021

**7. Predpokladaná hodnota zákazky:**

53.503,60 EUR bez DPH

**8. Trvanie zmluvy/zmluvného vzťahu:**

S úspešným uchádzačom bude uzavretá kúpna zmluva podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „zmluva“) na predpokladanú dobu 12 mesiacov odo dňa nadobudnutia jej účinnosti.

**9. Rozdelenie predmetu zákazky na časti:**

Predmet zákazky nie je rozdelený na časti.

**10. Variantné riešenia:**

Osoba podľa § 8 zákona neumožňuje predloženie variantných riešení.

**11. Hlavné podmienky financovania:**

Predmet zákazky bude financovaný z fondov Európskej únie a z vlastných zdrojov osoby podľa § 8 zákona. Financovanie predmetu zákazky sa riadi podmienkami financovania v rámci Operačného programu: Integrovaná infraštruktúra, Prioritná os 9 – Podpora výskumu, vývoja a inovácií, špecifický cieľ: 9.4 Zvýšenie súkromných investícií prostredníctvom spolupráce výskumných inštitúcií a podnikateľskej sféry, kód výzvy OPVaI-VA/DP/2018/1.2.1-08.

Osoba podľa § 8 zákona neposkytuje preddavok, ani zálohovú platbu. Platby sa budú realizovať bezhotovostným stykom na základe vystavených faktúr. Splatnosť faktúr bude do 60 kalendárnych dní od ich doručenia osobe podľa § 8 zákona.

**12. Spôsob určenia ceny:**

Navrhovaná cena predmetu zákazky musí byť stanovená podľa zákona č. 18/1996 Z.z. o cenách v znení neskorších predpisov a uvedená v zložení:

- Navrhovaná zmluvná cena bez DPH

- Sadzba a výška DPH

- Navrhovaná zmluvná cena vrátane DPH

V prípade, že uchádzač nie je platiteľom DPH, uvedie navrhovanú cenu za dodanie predmetu zákazky celkom. Na skutočnosť, že nie je platiteľom DPH, upozorní/uvedie v ponuke. Zmluvná cena musí obsahovať všetky náklady predávajúceho potrebné na dodanie predmetu zákazky a musí byť konečná a nemenná počas realizácie celého predmetu zákazky. Cena celkom za dodanie predmetu zákazky vyjadrená v EUR s DPH musí byť zaokrúhlená na dve desatinné miesta.

**13. Podmienky účasti vo verejnom obstarávaní:**

Uchádzač musí v ponuke preukázať/predložiť:

- splnenie podmienky účasti podľa § 32 ods. 1 písm. e) zákona o VO predložením fotokópie aktuálneho dokladu o oprávnení dodávať tovar.

**14. Obsah predloženej ponuky:**

Od uchádzača sa vyžaduje predložiť:

• cenovú ponuku za dodanie predmetu zákazky v EUR s DPH (vyplnením Prílohy č. 1 tejto výzvy na predkladanie ponúk);

• doklad podľa bodu 13. tejto výzvy na predkladanie ponúk;

• návrh zmluvy, uvedený v prílohe č. 2 tejto výzvy na predkladanie ponúk bez doplnenia ceny (čl. III bod 3.2), doplnený o identifikáciu uchádzača v záhlaví a na konci zmluvy, ktorá musí byť podpísaná uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch.

Ponuka sa predkladá v jednom vyhotovení v slovenskom, príp. českom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku.

**15. Kritériá na vyhodnotenie ponúk:**

Cena celkom za dodanie predmetu zákazky vyjadrená v EUR s DPH

Do procesu vyhodnocovania ponúk budú zaradené tie ponuky, ktoré boli doručené v lehote na predkladanie ponúk a spĺňajú formálne náležitosti. Vyhodnocovanie ponúk je neverejné.

Ponuke s najnižšou celkovou cenou za dodanie predmetu zákazky bude priradené prvé miesto, ostatným ponukám druhé, tretie, atď. Úspešnou ponukou sa stane ponuka, ktorá sa umiestni na prvom mieste, ostatné ponuky sa stanú neúspešnými ponukami.

**16. Miesto a lehota na predkladanie ponúk:**

Ponuku je možné doručiť e-mailom na: bielikova@slovgen.sk

Ponuky musia byť predložené v lehote do 11.12.2020 do 14:00 hod.

V prípade, ak uchádzač predloží ponuku prostredníctvom poštového alebo obdobného doručenia, je rozhodujúci termín doručenia ponuky na horeuvedenej adrese. V prípade, ak uchádzač predloží ponuku prostredníctvom e-mailu, musia byť všetky doklady a dokumenty ponuky predložené v podobe skenu vo formáte PDF.

**17. Otváranie ponúk:**

Otváranie ponúk sa uskutoční dňa 11.12.2020 o 14:15 hod. Otváranie ponúk je neverejné, t.j.

bez prítomnosti uchádzačov, ktorí predložili ponuku.

**18. Lehota viazanosti ponúk:**

Ponukami zostávajú uchádzači viazaní do 28.02.2021.

**19. Výsledok verejného obstarávania:**

Verejný obstarávateľ uzavrie s úspešným uchádzačom zmluvu v súlade s predloženým návrhom, ktorý tvorí Prílohu č. 2 tejto výzvy na predkladanie ponúk.

.........................................

Ing. Marcela Bieliková

osoba zodpovedná za proces verejného obstarávania

Prílohy:

Príloha č. 1 – Cenová ponuka

Príloha č. 2 – Návrh Kúpnej zmluvy